**Upisi u ljetni semestar akad. god. 2016./2017!**

**Upis predmeta matičnog studija (obveznih i izbornih) vrši se putem Studomata (1. do 15. ožujka 2017.) - ovaj dio upisa student obavlja samostalno.**

**Nakon upisa predmeta preko studomata student sa indeksom i potvrdom o uplati ljetnog semestra (uplatnicu su dobili na početku zimskog semestra) dolazi u tajništvo odjela, koje provjerava točnost upisa predmeta, daje naljepnicu za indeks i obavlja upis u cjelosti.**

**Upis ljetnog semestra traje do 24. ožujka 2017. god.**

**Preko Studomata se ne mogu upisati APSOLVENTI i STUDENTI KOJI IMAJU PARCIJALU– oni se upisuju u tajništvu.**

**Upis stranog jezika - vrši se osobno, u Centru za strane jezike, prema definiranom rasporedu Centra (potrebno je otići na njihovu web stranicu).**

**Slijede upute za upis:**

**Upute o postupku prijave na predmete putem Studomata**

* prijavljujete se na Studomat koristeći AAI@EduHr elektronički identitet
* ako u ISVU nedostaje neki od obveznih osobnih podataka, Studomat će tražiti da ih upišete
* odabirete izborne i/ili obvezne predmete
* odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na **redovima predavanja koji su objavljeni na web stranici ili oglasnoj ploči pojedinog odjela**
* nakon odabira željenih predmeta provjerite vlastiti izbor i na kraju potvrdite upis kolegija

#### **Važne napomene:**

* Kada jednom potvrdite i upišete odabrane kolegije više ne možete promijeniti odabir kolegija putem Studomata
* Za promjenu već odabranih i upisanih kolegija dužni ste se javiti u Tajništvo odjela gdje će vam obrisati upisani kolegij (i dodati neki drugi )
* Za upis kolegija iz nastavničkih kompetencija iz **diferenciranog kurikuluma** potrebno je vidjeti koji se kolegiji nude preddiplomskoj, odnosno diplomskoj razini, a što je navedeno u redu predavanja kojeg možete vidjeti ovdje: <http://www.unizd.hr/Obrazovanje/Uredizastudije/Uredzapreddiplomskeidiplomskestudije/tabid/117/language/hr-HR/Default.aspx>

**UPUTE ZA RAD NA STUDOMATU:**

Prilikom upisa predmeta za ljetni semestar, student mora ispuniti određen broj ECTS za upis predmeta iz ljetnog semestra.

U prozoru „Upis godine Studiji smjerovi“ prikazano je:

• Minimalni i maksimalni broj ECTS bodova koji student treba upisati u ljetnom semestru

• Trenutno upisana količina ECTS bodova u danom semestru (trenutno upisan broj bodova)

• Podatak o tome da li je moguće obaviti upis. Ukoliko nije zadovoljeno neko pravilo vezano uz upis, opcija Upiši svijetli crveno, a ukoliko su zadovoljena pravila za upis, opcija Upiši svijetli zeleno.

• Podatak o trenutno upisanoj nastavnoj godini uz način upisa

• Podatak o temelju financiranja i plaćanju za upisani studij/smjer

Za odabir predmeta za upis potrebno je odabrati opciju „Predmeti“ koja omogućuje odabir predmeta koje će student u ljetnom semestru upisati. Nakon odabira opcije „Predmeti“ prikazuje se prozor „Upis godine Studiji/smjerovi Obvezni/izborni“ koji sadrži podatke o ponudi obveznih i izbornih predmeta koje student može/mora upisati u ljetnom semestru.

Nakon obavljanja upisa predmeta strelicom za nazad potrebno je iz prozora „Upis godine Studiji/smjerovi Obvezni/izborni“ vratiti se na prozor „Upis godine Studiji/smjerovi“ u kojem za upis ljetnog semestra treba odabrati opciju. Odabirom opcije prikazuje se prozor „Upis godine Pregled predmeta“ prije upisa u kojem se prikazuju podaci o predmetima iz ljetnog semestra koje student upisuje. Za obavljanje upisa predmeta iz ljetnog semestra potrebno je odabrati opciju Upiši, nakon čega je obavljen upis ljetnog semestra i pojavljuje se obavijest o uspješno obavljenom upisu predmeta iz ljetnog semestra.